ПРОТОКОЛ № 37
от заседание на Комисия по правни въпроси 
на Висшия съдебен съвет, проведено на 23 септември 2013 г.

Днес, 23 септември 2013 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:
     	     ПРЕДСЕДАТЕЛ:     	ЮЛИАНА КОЛЕВА											
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА
						КАРОЛИНА НЕДЕЛЧЕВА - отсъства
						НЕЗАБРАВКА СТОЕВА
														
На заседанието присъстваха експертните сътрудници на комисията: Саша Харитонова –  директор дирекция “Правна”  в АВСС и Мартин Величков – старши експерт-юрисконсулт.

По внесените допълнителни точки и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:

- Становище от Цветанка Тиганчева – старши експерт-юрисконсулт в отдел „ЮОДКВСС”, дирекция „Правна” относно писмо на председателя на Комисията по опрощаване на несъбираеми държавни вземания при администрацията на Президента на РБългария за изразяване на мнение и мотивирано становище по реда на чл. 98, т. 12 от Конституцията на РБългария.
- Писмо от Главния прокурор на РБългария относно определяне на размера на допълнителното месечно възнаграждение за придобит трудов стаж и професионален опит на младшите прокурори за времето на обучение в НИП по чл. 258 от ЗСВ.
- Писмо от Министъра на правосъдието относно проект на Закон за изменение и допълнение на Закона за защита на лица, застрашени във връзка с наказателно производство, за съгласуване.
- Извлечение от протокол № 31/18.09.2013 г. на Комисия „Международна дейност” относно писмо от Надя Парпулова – директор на дирекция „Механизъм за сътрудничество и оценка и международни програми” на МП, за предоставяне на информация в срок до 25.09.2013 г.
- Извлечение от протокол № 36/19.09.2013 г. на ВСС относно провеждане на среща-разговор с оспорващите решението на ВСС по т. 38 от протокол № 16/25.04.2013 г.

Д Н Е В Е Н   Р Е Д:

1. ОТНОСНО: Писмо от Министерство на правосъдието относно информация за жалба от Величка Асенова Цанова-Гечева пред Европейския съд по правата на човека.
Забележка: г-жа Юлия Ковачева няма да участва в обсъжданията.

КОМИСИЯТА ПО ПРАВНИ ВЪПРОСИ
Р Е Ш И:

1.1. ВЪЗЛАГА на дирекция „Правна” да окаже съдействие на правителствения агент на Министерство на правосъдието по жалбата на Величка Асенова Цанова-Гечева пред Европейския съд по правата на човека.

2. ОТНОСНО: Писмо от Върховния касационен съд – Наказателна колегия с приложено копие от разпореждане от 09.09.2013 г. на Павлина Панова – заместник на Председателя на ВКС и председател на наказателна колегия.
КОМИСИЯТА ПО ПРАВНИ ВЪПРОСИ
Р Е Ш И:

2.1. ПРИЕМА ЗА СВЕДЕНИЕ писмото от Върховния касационен съд – Наказателна колегия с приложено копие от разпореждане от 09.09.2013 г. на Павлина Панова – заместник на Председателя на ВКС и председател на наказателна колегия.

3. ОТНОСНО: Утвърждаване на Конспект за конкурсни изпити при първоначално назначаване на магистрати по наказателноправни, гражданскоправни и административноправни науки.

КОМИСИЯТА ПО ПРАВНИ ВЪПРОСИ
Р Е Ш И:

3.1. Действащите конспекти за конкурсните изпити при първоначално назначаване на магистрати по наказателноправни, гражданскоправни и административноправни науки, заедно с предложените варианти за тяхното изменение да се предоставят на членовете на Висшия съдебен съвет, за забележки и предложения до Комисията по правни въпроси, в срок до 30.09.2013 г.

4. ОТНОСНО: Проект на План за действие за изпълнение на Комуникационната политика на ВСС – 2014-2018 г., за предложения и становища до 04.10.2013 г. 

КОМИСИЯТА ПО ПРАВНИ ВЪПРОСИ
Р Е Ш И:

4.1. ОТЛАГА разглеждането на т. 4 за следващото заседание на комисията, за запознаване.

ДОПЪЛНИТЕЛНИ ТОЧКИ:

5. ОТНОСНО: Становище от Цветанка Тиганчева – старши експерт-юрисконсулт в отдел „ЮОДКВСС”, дирекция „Правна” относно писмо на председателя на Комисията по опрощаване на несъбираеми държавни вземания при администрацията на Президента на РБългария, за изразяване на мнение и мотивирано становище по реда на чл. 98, т. 12 от Конституцията на РБългария.

КОМИСИЯТА ПО ПРАВНИ ВЪПРОСИ
Р Е Ш И:

5.1. ПРИЕМА становището на Цветанка Тиганчева – старши експерт-юрисконсулт в отдел „ЮОДКВСС”, дирекция „Правна” относно писмо на председателя на Комисията по опрощаване на несъбираеми държавни вземания при администрацията на Президента на РБългария.
5.2. Предлага на Висшия съдебен съвет да изрази отрицателно становище, тъй като не са налице основания за опрощаване на несъбираеми държавни вземания на Община Малко Търново.
5.3. Решението на ВСС да бъде изпратено на Администрацията на Президента на Република България по компетентност.
5.4. Точката да бъде включена в дневен ред за заседанието на ВСС на 03.10.2013 г.

6. ОТНОСНО: Писмо от Главния прокурор на РБългария относно определяне на размера на допълнителното месечно възнаграждение за придобит трудов стаж и професионален опит на младшите прокурори за времето на обучение в НИП по чл. 258 от ЗСВ.

КОМИСИЯТА ПО ПРАВНИ ВЪПРОСИ
Р Е Ш И:

6.1. При определяне размера на допълнителното трудово възнаграждение на младшите съдии и младшите прокурори, следва да се има предвид решение на Висшия съдебен съвет по протокол № 29/21.09.2007 г.

7. ОТНОСНО: Писмо от Министъра на правосъдието относно проект на Закон за изменение и допълнение на Закона за защита на лица, застрашени във връзка с наказателно производство, за съгласуване.

КОМИСИЯТА ПО ПРАВНИ ВЪПРОСИ
Р Е Ш И:

7.1. Писмото от Министъра на правосъдието относно проект на Закон за изменение и допълнение на Закона за защита на лица, застрашени във връзка с наказателно производство, да се предостави на членовете на Висшия съдебен съвет, за становища до Комисията по правни въпроси, в  срок до 30.09.2013 г.

8. ОТНОСНО: Извлечение от протокол № 31/18.09.2013 г. на Комисия „Международна дейност” относно писмо от Надя Парпулова – директор на дирекция „Механизъм за сътрудничество и оценка и международни програми” на МП, за предоставяне на информация в срок до 25.09.2013 г.

КОМИСИЯТА ПО ПРАВНИ ВЪПРОСИ
Р Е Ш И:

8.1. Приема за сведение извлечението от протокол № 31/18.09.2013 г. на Комисия „Международна дейност” относно писмо от Надя Парпулова – директор на дирекция „Механизъм за сътрудничество и оценка и международни програми” на МП.

9. ОТНОСНО: Извлечение от протокол № 36/19.09.2013 г. на ВСС относно провеждане на среща-разговор с оспорващите решението на ВСС по т. 38 от протокол № 16/25.04.2013 г.

КОМИСИЯТА ПО ПРАВНИ ВЪПРОСИ
Р Е Ш И:

	9.1. Предлага на Представляващия ВСС и Комисията по предотвратяване и установяване на конфликт на интереси и взаимодействие с ИВСС на 30.09.2013 г. /понеделник/ от 13.00 ч. да проведат среща-разговор с оспорващите решението на ВСС по т. 38 от протокол № 16/25.04.2013 г., по което е образувано адм. д. № 11948/2013 г. на ВАС.

25.09.2013 г. 		                      ПРЕДСЕДАТЕЛ
НА КОМИСИЯТА:		     
                       ЮЛИАНА КОЛЕВА

Директор дирекция “Правна”:
    			           Саша Харитонова

Сътрудник на КПВ:
                               Мариана Георгиева